हाइवे पर केमिकल से भरा टैंकर पलटा, ट्रैफिक कराया डायवर्ट
भास्कर न्यूज | मानपुरा माचेडी़
घटवाड़ास्थित पुलिया के पास जयपुर-दिल्ली एक्सप्रेस हाइवे पर रविवार देर रात्रि एक टैंकर पलट गया। टैंकर में ज्वलनशील केमिकल मिथाइल एल्कोहल भरा हुआ था। गनीमत यह रही कि आग नहीं लगी। बाद में पुलिस प्रशासन ने मामले को गंभीरता से लेते हुए यातायात को डायवर्ट किया और हाइवे पर वाहनों की आवाजाही रूकवाया। सोमवार सुबह 5 बजे टैंकर के रिसाव को बंद करवाकर करीब पांच घंटे बाद राहत की सांस ली।
जानकारी के अनुसार रविवार देर रात्रि करीब 11:30 बजे एक टैंकर जयपुर से दिल्ली की ओर जा रहा था। इसी दौरान अजमेर बाई पास हाइवे पर घठवाड़ा स्थित पुलिया के पास अनियंत्रित होकर पलट गया। टैंकर की गति इतनी तेज थी कि टैंकर हाइवे से कूदता हुआ सर्विस लेन पर जाकर गिरा। पलटने से टैंकर में केमिकल मिथाइल का रिसाव शुरू हो गया। रात्रि का समय होने से ग्रामीणों की मौके पर भीड़ नहीं जुटी। इससे आग लगने का खतरा कम रहा, वरन आग लग जाती तो हाइवे पर हादसा हो सकता था।
सूचना पाकर चंदवाजी थाना इंचार्ज राजवीर सिंह, मानपुरा माचैड़ी चौकी प्रभारी सुभाष चंद सहित मनोहरपुरा थाना, सामोद थाना जाटावाली चौकी जाब्ता मौके पर पहुंचा और यातयात को वाया चौमू-सामोद डायवर्ट किया।
पुलिस के अनुसार घटना के समय टैंकर में अकेला चालक बाड़मेर निवासी पदमाराम जाट (26) ही था जो घायल हो गया। घायल को भी प्राथमिक उपचार के बाद छुट्टी दे दी गई।
bho_Deva bho_Deva hin_Deva hin_Deva bho_Deva hin_Deva